പരിശീലനത്തിനിടെ റൊണാള്ഡോയെ അനുകരിച്ച് ദേവ്ദത്ത് പടിക്കല് ഐപിഎല് പുനരാരംഭിക്കുന്നതിന് മുന്നോടിയായുള്ള ബാഗ്ലൂര് റോയല് ചലഞ്ചേഴ്സിന്റെ പരിശീലനത്തിനിടയിലുള്ള മലയാളി താരം ദേവ്ദത്ത് പടിക്കലിന്റെ വീഡിയോ വൈറലാകുന്നു. പരിശീലനത്തിനിടെയുള്ള ഫുട്ബോള് കളിക്കിടെ ഗോളടിച്ച ശേഷം റൊണാള്ഡോയുടെ ഐക്കോണിക്ക് സെലിബ്രേഷനാണ് ദേവ്ദത്ത് പടിക്കല് അനുകരിച്ചിരിക്കുന്നത്. വീഡിയോ ആര്സിബി തന്നെയാണ് ഇന്സ്റ്റഗ്രാമില് പങ്കുവച്ചത്. അതിന് താഴെ അവര് ഇങ്ങനെയെഴുതി. ദേവ്ദത്ത് പടിക്കല് ഏത് ഫുട്ബോള് താരത്തിന്റെ ആരാധകനാണ് എന്ന് പറയുന്നയാള്ക്ക് ഒരു സമ്മാനവും നല്കില്ല. നിരവധി പേരാണ് അതിന് താഴെ റൊണാള്ഡോയുടെ പേര് കമന്റ് ചെയ്തിരിക്കുന്നത്. നിരവധി പേര് ദേവ്ദത്ത് പടിക്കലിന് ആശംസകളും നേര്ന്നു. നിലവില് ഐപിഎല്ലില് മികച്ച ഫോമിലാണ് ദേവ്ദത്ത്.സെപ്റ്റംബര് 19നാണ് കോവിഡ് മൂലം നിര്ത്തിവച്ച 2020 ഐപിഎല് 14ാം സീസണിന്റെ ബാക്കി മത്സരങ്ങള് യുഎഇയില് ആരംഭിക്കുക. ധോണിയുടെ ചെന്നൈ സൂപ്പര് കിങ്സും രോഹിത്തിന്റെ മുബൈയും തമ്മിലാണ് ആദ്യ മത്സരം.